यस कम्पनीका महाप्रवन्धक बालकृष्ण श्रेष्ठका अनुसार, हुम्लामा सेना, प्रहरी र स्थानियको सहयोगमा जहाजको खोजी भइरहेको छ । ‘घटना भएकै ठाउमा जहाज छैन । नदीले बगाइसकेको छ । धमिलोपानीमा केही देखिदैन, कठिनाई भइरहेको छ,’ महाप्रवन्धक श्रेष्ठले भने । उनका अनुसार, नदीमा खोजी जारी नै छ । मकालुले एउटा इन्जिनको सानो ढक्कन र क्याप्टेन साङगे लामाको फलाइट ब्यागमात्रै घटना भएको स्थानदेखि केही मिटर तल फेला परेको बताएको छ । श्रेष्ठले आइतबार साँझसम्म यी दुई बस्तुबाहेक अरु केही नभेटिएको बताए । जहाजको खोजी कार्यका लागि एउटा हेलिकप्टर पनि त्यस क्षेत्रमा परिचालन गरिएको छ । यसअघि गत बुधबार नागरिक उड्डयन प्राधिकरणको टोली पनि हुम्ला पुगेको थियो । हेलिकप्टरमा गएको उक्त टोलीले पनि जहाजको खोजी गरेको थियो ।
